**GUVERNUL ROMÂNIEI**

**HOTĂRÂRE**

**privind aprobarea acordării ajutorului de stat pentru facilitarea închiderii minelor de cărbune necompetitive din cadrul Societăţii Naţionale de Închideri Mine Valea Jiului - S.A. Petroşani, pentru anul 2018**

În temeiul art. 108 din Constituţia României, republicată, al art. 3 şi 4 din <LLNK 832010D0787 19>Decizia 2010/787/UE a Consiliului din 10 decembrie 2010 privind ajutorul de stat pentru facilitarea închiderii minelor de cărbune necompetitive, al pct. 2.4 din Decizia Comisiei Europene nr. C (2012) 1.020/final referitoare la compatibilitatea ajutorului de stat şi al Deciziei Comisiei Europene nr. C (2015) 8.066/final privind prelungirea ajutorului pentru suportarea costurilor excepţionale pentru închiderea minelor din România,

Guvernul României adoptă prezenta hotărâre.

 **Art. 1**. – Se aprobă acordarea ajutorului de stat pentru facilitarea închiderii minelor de cărbune necompetitive din cadrul Societăţii Naţionale de Închideri Mine Valea Jiului - S.A. Petroşani, pentru anul 2018, potrivit [Deciziei 2010/787/UE](http://legis-server.minind.ro/Eurolegis/eurolegisIE/cautare/index1.jsp?intralegis_id=40702) a Consiliului din 10 decembrie 2010 privind ajutorul de stat pentru facilitarea închiderii minelor de cărbune necompetitive, publicată în Jurnalul Oficial al Uniunii Europene .

 **Art. 2**. –(***1***) Ajutorul de stat în sumă totală de 68.260 mii lei pentru anul 2018, suportat integral de la bugetul de stat, prin bugetul Ministerului Energiei, se acordă potrivit Deciziei Comisiei Europene nr. C (2012) 1.020/final, publicată în Jurnalul Oficial al Uniunii Europene C/23/2013 din 25 ianuarie 2013, şi Deciziei Comisiei Europene nr. C (2015) 8.066/final, publicată în Jurnalul Oficial al Comisiei Europene C/9/2016 din 12 ianuarie 2016, modificată prin adresa Comisiei Europene nr. COMP/CD/MD/jbl\*2016/125983 din 20.12.2016 astfel:

- pentru unităţile intrate în proces de închidere definitivă se acordă ajutor de stat pentru suportarea costurilor excepţionale în sumă de 68.260 mii lei, costuri care nu sunt legate de producţia curentă.

 (***2*)** Justificarea costurilor excepţionale prevăzute la alin.(1) se va face în baza decontului justificativ după modelul prevăzut în anexa care face parte integrantă din prezenta hotărâre.

 **Art. 3**. Nerespectarea de către Societatea Naţională de Închideri Mine Valea Jiului - S.A. Petroşani a condiţiilor prevăzute prin Decizia Comisiei Europene nr. C (2012) 1.020/final, Deciziei Comisiei Europene nr. C (2015) 8.066/final reactualizată în data de 20.12.2016, de către Comisia Europeană precum şi a oricăror obligaţii asumate în vederea obţinerii ajutorului de stat pentru facilitatea închiderii minelor de cărbune necompetitive determină aplicarea de către Ministerul Energiei a măsurilor necesare în vederea recuperării ajutoarelor de stat, în condiţiile legii.

**PRIM MINISTRU**

**VASILICA VIORICA DANCILA**